विलायत पोर्टल : जर्मनी की साप्ताहिक न्यूज़ पत्रिका स्पेगेल ने रियाज़ पर यमन सेना के पलटवार को आले सऊद की बेबसी और यमन मुद्दे पर सऊदी अरब की विफल रणनीति का परिणाम बताया है । यमन पर पिछले 3 साल से जारी आले सऊद के अतिक्रमण के जवाब में एक बार फिर यमन सेना की ओर से रियाज़ में सऊदी तनाशाह के महल को निशाना बनाये जाने पर रिपोर्ट देते हुए जर्मन पत्रिका स्पेगेल ने लिखा है कि यमन युद्ध की आग सऊदी अरब के दिल तक पहुँच चुकी है । इस रिपोर्ट में कहा गया है आले सऊद यमन में युद्ध की आग भड़काए हुए हैं अब रियाज़ पर मिसाइल हमला इस बात का सूचक है कि यमन जनांदोलन के विरुद्ध उनका सैन्य अभियान विफल रहा है और इस हमले ने आले सऊद में उथल पुथल मचा दी है । यमन वासियों का मत है कि इस हमले ने इस युद्ध में नए अध्याय की शुरुआत कर दी है यमन जनांदोलन के जियाले इस युद्ध को सऊदी अरब की भूमि में ले आये हैं । रिपोर्ट के अनुसार यमन आंदोलन ने यह बात स्पष्ट कर दी है कि युद्ध के ढाई साल से अधिक बीत जाने के बावजूद भी उनकी प्रतिरोध क्षमता में कमी नहीं आई है , और यह बात सऊदी तानाशाह सलमान और आले सऊद के लिए बहुत चिंताजनक है, आले सऊद ने दावे किये थे कि वह बहुत जल्द यमन के विरुद्ध विजय प्राप्त कर लेंगे अब देश वासियो से क्या यह बताएंगे कि दिन की रौशनी में ही हमारी अपनी राजधानी सुरक्षित नहीं है ? आज तक विदेशी हमलों से बेफिक्र होकर रहने वाले सऊदी नागरिकों पर इस हमले का क्या प्रभाव होगा इसके बारे में कुछ नहीं कहा जा सकता ।